نعمت بہرائچی

نعمت اللہ خاں نعمت بہرائچی کی پیدائش 1927 ء میں شہر بہرائچ میں ہوئی تھی۔ آپ کے والد حاجی رحمت اللہ تھا جو محکمہ جنگلات میں ٹھیکدار تھے۔

حالات 
آپ کے والد تاجرانہ مزاج رکھتے تھے لہٰذا انہوں نے نعمت کی تعلیم کی طرف زیادہ توجہ نہیں دی بلکہ رواج زمانہ کے مطابق بیٹے کا نام مکتب میں لکھا دیا۔ کس کلاس تک تعلیم حاصل کی یہ نہیں پتا لیکن اس کے باوجود نعمت بہرائچی ذہین واقع تھے۔عبرت بہرائچی اپنی کتاب نقوش رفتگاں میں لکھتے ہے کہ

ادبی خدمات 
نعمت بہرائچی اپنے کلام کی اصلاح اپنے استاد بابا جمال بہرائچی سے کرواتے تھے۔ آپ غزل کے شاعر تھے لیکن غزلوں کے علاوہ حمد نعت،منقبت،قطعات بھی لکھے۔ یہی نہیں آپ نے دوہے بھی لکھے۔ نعمت کے کلام میں کلاسیکی انداز اور جدید رحبانات کا حسین امتزاج ملتا ہے۔ نعمت بہرائچی کی شاعروں سے ہمیشہ ادبی نوک جھونک رہتی تھی خاص طور پر وصفیؔ بہرائچی سے۔ یار باشی خاصہ تھا۔ وہ زبان میں مقناطیسی کشش رکھتے تھے۔ جوانی میں چہک چہک کر پڑھتے تھے۔ بڑھاپے میں ترنم نے جب ساتھ چھوڑ دیا تو کلام تحت میں پڑھنے لگے تھے۔ پہلے مشاعرے خوب پڑھتے تھے بعد میں اجتناب کرنے لگے تھے۔ ادبی بحث و مباحثہ کے رسیا تھے۔ علوم ادبیہ سے نا واقف ہوتے ہوئے بھی عروض بیان پر بحث کرتے تھے۔ مولانا مصطفی حسین جائسی کی صحبت میں رہ کر تذکرہ نگار بھی ہو گئے تھے۔ نعمت بہرائچی کی شاعرانہ کے بارے میں عبرت بہرائچی اپنی کتاب نقوش رفتگاں میں لکھتے ہے کہ ان کے پاس جتنا بھی علم تھا وہ ان کی محنت شاقہ کا ثمرہ تھا۔ ان کے کلام میں مخصوص قسم کی بے ساختگی اور برجستگی پائی جاتی تھی۔ مضمون آفرینی آپکی شاعری کا اہم وصف تھا۔ اس کے علاوہ ان کی شاعری میں تجربات واحساس کا پھیلاؤ بہت تھا ۔

ادبی کاویشے 
نعمت بہرائچی صاحب کتاب شاعر اور ادیب تھے۔ آپ کا ایک شعری مجموعہ پیام جاماور نثر کی ایک کتاب تذکرۂ شعرائے ضلع بہرائچکے نام سے منظر عام پر آئی ۔

ادبی شخصیات سے رابطہ 
محسن زیدی ،ساغر مہدی ،وصفی بہرائچی،ڈاکڑ نعیم اللہ خاں خیالیؔ ،شفیع بہرائچی ،رافت ؔ بہرائچی،بابو لاڈلی پرساد حیرتؔ بہرائچی،شوق بہرائچی،واصف القادری،ایمن چغتائی ؔ ،عبرت بہرائچی ،رزمی بہرائچی، اظہار وارثی ،اثر بہرائچی، وغیرہ نعمت بہرائچی کے ہم عصر اور ساتھیوں میں تھے۔

وفات 
نعمت بہرائچی کی وفات 4مئی 2006ء کو شہر بہرائچ میں ہوئی تھی تدفن شہر بہرائچ میں ہوئی۔ جس میں کثیر تعداد میں لوگوں نے شرکت کی تھی ۔

نمونہ کلام

حوالہ جات 

 نقوش رفتگاں از عبرت بہرائچی
 https://rekhta.org/ebooks/tazkira-e-shora-e-zila-bahraich-nemat-bahraichi-ebooks

1927ء کی پیدائشیں
2006ء کی وفیات
اتر پردیش کے شعرا
بہرائچ کی شخصیات
بہرائچ کے شعراء